 Mwalimu Nyerere alisema kuwa, inapotokea mwalimu anaingia darasani amechoka au mwenye kuonekana kuchoka, aliyevunjika moyo na asiye na hamu ya kazi na ambaye anahitaji kila kazi ifanywe na wanafunzi huku yeye akiangalia, au ambaye anawaona wanafunzi kama wanamchosha, inapotokea hivyo wanafunzi watajenga mawazo kuwa ualimu ni kazi ya kuikwepa na kwamba kusoma ni kama jambo ambalo mtu anapaswa kupitia tu na pia njia ya kutumia mamlaka ni kuwafanya watu wengine wakufanyie kazi. 